Jacqueline Naze Tjøtta

Jacqueline Andrée Naze Tjøtta (født 1. juni 1935, død 9. mars 2017) var en norsk matematiker som var professor i anvendt matematikk ved Universitetet i Bergen. I 1966 ble hun den første kvinnelige – og den yngste noensinne (31 år gammel) – professoren ved Det matematisk-naturvitenskapelige fakultetet i Bergen. Hun var den første kvinnen som ble professor i matematiske fag i Norge. Hun ble født i Frankrike og tok doktorgraden ved Sorbonne i 1961.http://www.uib.no/form/arbeidsfelt/publikasjoner/hubro/hubro-2012 s.47

Hun har spesielt arbeidet med ikke-lineær akustikk (f.eks. oppførselen til sjokkbølger i fokuserte lydfelthttp://www.ift.uib.no/?mode=show_page&link_id=144778&sublink_id=157436&toplink_id=144744). Foruten akustikk har hun også arbeidet med kinetisk teori og magneto-hydronynamikk.https://runeberg.org/hvemerhvem/1973/0564.html

Hun var gift med matematikeren Sigve Tjøtta. Sammen bygget de opp et internasjonalt ledende fagmiljø i akustikk.

 Referanser 

 Eksterne lenker  


Kategori:Norske matematikere
Kategori:Norske matematikkprofessorer
Kategori:Professorer ved Universitetet i Bergen